.NET Framework
.NET Framework – „Microsoft“ Windows operacinės sistemos komponentas, sukurtas 2002 m. Jis suteikia kitoms programoms galimybę naudotis daugybe jau paruoštų įvairių bibliotekų (pvz., duomenų bazių komponentus, formų komponentus…). Be to, šis komponentas ir tvarko programos kodą jos vykdymo metu, jei programa parašyta specialiai šiam paketui (sukompiliuota su CIL suderinamu kompiliatoriumi). Tai reiškia, kad programa vienodai gerai turėtų veikti įvairiose platformose; nėra būtinybės 64-ių bitų procesoriams skirtą CIL programą perkompiliuoti į 32-ų bitų skirtą procesoriams programą. Visa tai atliekama labai greitai ir automatiškai. Be C#, VB.NET, .NET leidžia programuoti java (J#), tačiau palaiko tik Java sintaksę, o ne visą Java vykdymo sistemą bei jos biblioteką. Todėl Java programas .NET aplinkai reikia papildomai adaptuoti. Egzistuoja nuo „Microsoft“ nepriklausomas atviro kodo projektas (IKVM.NET), siūlantis tiesioginį Java palaikymą .NET aplinkoje. Visual Studio .NET yra ir speciali C++ versija, skirta rašyti .NET pritaikytą kodą – Managed C++. .NET Framework versijos: .NET Framework 1.0; .NET Framework 1.1; .NET Framework 2.0; .NET Framework 3.0; .NET Framework 3.5; .NET Framework 4.0; .NET Framework 4.5; .NET Framework 4.6; .NET Framework 4.7; .NET Framework 4.8;